wickkiey/tamil-wikipedia-markdown huggingface dataset:
# பாக்கோ தே லூசீயா



**பாக்கோ தே லூசீயா** (*Paco de Lucía*, 21 டிசம்பர் 1947 – 25 பெப்ரவரி 2014), ஒரு புகழ்பெற்ற எசுப்பானிய இசை அமைப்பாளரும் கிதார் கலைஞரும் ஆவார். இவர் எசுப்பானியாவில் அல்கேசீராசில் பிறந்தார். இவர் இவரது இயற்பெயர் *பிரான்சிஸ்கோ சான்ச்செஸ் கோமெஸ்* ஆகும்.
# விக்கிப்பீடியா:முதற்பக்கக் கட்டுரைகள்/சூன் 21, 2009


**பெர்ட்ரண்டு ரசல்** (Bertrand Arthur William Russell) (1872-1970) ஒரு பிரித்தானிய மெய்யியலாளர், கணித மேதை, தருக்கவாதி, சமூக சீர்திருத்தவாதி, அமைதிவாதி ஆவார். ரசல் 1900 ஆரம்பங்களில் பிரித்தானிய இலட்சியவாதத்திற்கு எதிராக கிளர்ச்சியைத் தொடங்கினார். பகுப்பாய்வு தத்துவம் என்பதை அவர் மாணவர் விட்கன்ஸ்டைன், பெரியவர் ஃபிரேக என்பவர்களுடன் சேர்ந்து நிறுவினார். ஏ. என். ஒயிட்ஹெட் உடன் சேர்ந்து, பிரின்சிப்பியா மாத்தமாட்டிக்கா (கணிதத்தின் கோட்பாடுகள்) என்னும் நூலை எழுதி, கணிதத்தை ஏரணத்தின் அடிப்படையில் நிறுவ முயன்றார். அவரது தத்துவக் கட்டுரை "ஆன் டிநோட்டிங்" *குறிப்பிடுவது பற்றி* (*On Denoting*) "தத்துவத்தின் வழிகாட்டி எடுத்துக்காட்டு" என கருதப்படுகிறது. இரு நூல்களும் ஏரணம், கணிதம், மொழியியல், கணக் கோட்பாடு, பகுப்பாய்வு மெய்யியல் முதலியவற்றின் மேல் பரந்த தாக்கத்தை ஏற்படுத்தின.  
---

**செந்நாய்** (*Cuon alpinus*), நாய்குடும்பத்தைச் சேர்ந்த ஓர் உள்ளினம் ஆகும். இதை ஆசிய காட்டு நாய், இந்திய காட்டு நாய், காட்டு நாய் எனப் பல பெயர்களிலும் அழைக்கிறார்கள். செந்நாய் கடைசி உறைபனி காலத்தில் தப்பிப்பிழைத்த விலங்காகும். செந்நாய் லூப்பசு என்ற மூதாதைய நாய் குடும்ப உறுப்பினரிடம் இருந்து சுமார் இரண்டு மில்லியன் வருடங்களுக்கு முன்பு பிரிந்து படிவளர்ச்சி அடைந்ததாக இழைமணிகளின் டி ஆக்சி-ரைபோநியூக்லியிக் காடி கொண்டு ஆராய்ந்த தரவுகள் தெரிவிக்கின்றன. சுமார் 12 முதல் 20 கிலோ வரையிலான எடையில் இருக்கும் செந்நாய் 90 செ.மீ நீளமும் 50 செ மீ தோல் பட்டை உயரமும் உடையவையாகும். வாலின் நீளம் 40 முதல் 14 செ மீ வரை இருக்கும். ஆண் மற்றும் பெண் செந்நாய்களிடையே மிகமிக குறைந்த பாலியல் இருவத்தோற்றம் காணப்படுகிறது. செந்நாயின் உடல் மயிர்ப் போர்வை சிகப்பு முதல் பளுப்பு நிறத்தையும், முன் கழுத்து, நெஞ்சு மற்றும் அடிப்பகுதிகள் வெள்ளை நிறத்தையும் கொண்டவை. செந்நாய் நாய் குடும்பத்திலேயே மிகவும் தனித்தன்மை வாய்ந்த பல்லமைப்பைக் கொண்டவை,
# இலக்குக் குச்சி


**இலக்குக் குச்சி** (*stump*) என்பது துடுப்பாட்டத்தின் போது பயன்படுத்தப்படும் இலக்கில் காணப்படும் நிலைக்குத்துத் தடிகள் ஆகும். இதன் தோற்றம் தரையில் நிலைக்குத்தாக ஊன்றப்பட்ட மூன்று குச்சங்களும் அவற்றின் மேல் வைக்கப்பட்ட இரண்டு சிறிய குறுக்குத்தடிகளும் ஆகும். இலக்குக் குச்சிகள் பொதுவாக மரத்தினாலானவை. வீசுகளத்தின் இரண்டு முனைகளில் இரு இலக்குகள் அமைக்கப்பட்டிருக்கும். ஒரு இலக்கின் மொத்த அகலம் 9 அங்குலம் (22.9 செமீ) ஆகும்.  

ஒவ்வொரு இலக்குக் குச்சியும் 28 அங்குலம் (71.1 செமீ) உயரமும் கூடிய விட்டமாக 1 அங்குலத்தையும் (3.81 செமீ) குறைந்த விட்டமாக 1 (3.49 செமீ) அங்குலத்தையும் கொண்டிருக்கும். இலக்குக் குச்சியின் ஒரு முனை தரையில் நடப்பட வசதியாக கூறாக கானப்படுவதோடு மற்றைய முனையில் இணைப்பான்களைத் தாங்கும் வகையில் அரைவட்டவடிவத் தவாளிப்பு காணப்படும்.
# மாகி ஆறு



**மாகி ஆறு** (*Mahi river*) இந்தியாவின் மேற்கு பகுதியில் பாயும் ஓர் ஆறு ஆகும். மத்தியப் பிரதேச மாநிலத்தில் தோன்றி இராசத்தான் மாநிலத்திலுள்ள வாகாத் மண்டலத்தின் வழியாகச் சென்று குஜராத்தில் நுழைந்து அரபிக்கடலில் கலக்கிறது. தபதி ஆறு, சபர்மதி ஆறு, இலூனி ஆறு மற்றும் நருமதை போன்ற ஆறுகளைப் போல மேற்கு நோக்கி பாயும் இந்தியாவின் பல நதிகளில் இதுவும் ஒன்றாகும். இந்தியாவிலுள்ள பெரும்பாலான தீபகற்ப ஆறுகள் கிழக்கு திசை நோக்கி பாய்ந்து வங்காள விரிகுடாவில் கலக்கின்றன.  

பிரித்தானிய இந்தியாவில் மும்பையைச் சேர்ந்த காந்தா நிறுவனத்திற்கு மாகி காந்தா நிறுவனம் என்று மாகி ஆற்றின் பெயர் வைக்கப்பட்டுள்ளது. . இதே போல அராபிய புராணக் கதைகளில் பெரும்பாலும் குறிப்பிடப்படும் மாக்வாசிசு எனப்படும் மேட்டுக்குடி சூறையாடிகளைக் குறிக்கவும் இப்பெயர் பயன்பட்டது .  
மத்தியப் பிரதேசத்திலுள்ள தார் மாவட்டத்தில் அமைந்துள்ள மிண்டா கிராமத்தில் மாகி நதி அசலாகத் தோன்றுகிறது. அங்கிருந்து வடமேற்கு திசையில் திரும்பி இராசத்தான் மாநிலத்திற்குள் நுழைந்து, பின்னர் தென்மேற்கு திசையில் குஜராத் மாநிலத்தின் வழியாக வடோதரா நகரத்தின் புறநகர்ப் பகுதி வழியாகப் பாய்கிறது. 360 மைல் (580 கி.மீ) தொலைவுக்கு நீளும் இவ்வாற்றின் பாதை கம்பாத்தைக் .  

### வனக்போரி அணை
வனக்போரி அணை (வீயர்) வனக்போரி கிராமத்திற்கு அருகில் நிறுவப்பட்டுள்ளது. வனக்போரி அனல் மின் நிலையம் மாகி நதியின் நீரைப் பயன்படுத்துகிறது. இங்கு மின்சாரம் உற்பத்தி செய்ய 7 அலகுகள் உள்ளன.
# என்ரீக்கே மொறேந்தே



**என்ரீக்கே மொறேந்தே கொதேலோ** (25 திசம்பர் 1942 - 13 திசம்பர் 2010) என்பவர் எசுப்பானிய நாட்டு பாடகர் மற்றும் பாடலாசிரியர் ஆவார். இவர் ஒரு முக்கிய நவீன பிளமேன்கோ பாடகர் என கருதப்படுகிறார். இவருடைய பாடல்கள் காமரோன் தே லா ஈஸ்லா, மாயீத்தே மார்த்தீன், கார்மென் லினாரேஸ், மிகுவேல் போவேதா, செகூந்தோ பால்க்கோன் மற்றும் ஆர்கான்ஹெல் போன்ற பாடகர்களால் பாடப்பட்டுள்ளது.
# காமரோன் தே லா ஈஸ்லா



**எல் காமரோன் தே லா ஈஸ்லா** (5 திசம்பர் 1950 - 2 சூலை 1992) என்பவர் எசுப்பானிய நாட்டு பாடகர் மற்றும் இசைக்கலைஞர் ஆவார். இவர் ஒரு புகழ்பெற்ற பிளமேன்கோ பாடகர் ஆவார். இவர் சூலை திங்கள் 2 ஆம் தேதி 1992 ஆம் ஆண்டில் எசுப்பானியாவிலுள்ள பாதாலோனாவில் உயிர் நீத்தார்.
# மாயீத்தே மார்த்தீன்



**மாயீத்தே மார்த்தீன்** (பிறப்பு: 19 ஏப்ரல் 1965) என்பவர் எசுப்பானிய நாட்டு பாடகர் ஆவார். இவர் ஏப்ரல் திங்கள் 19 ஆம் தேதி 1965 ஆம் ஆண்டில் எசுப்பானியாவிலுள்ள பார்செலோனாவில் பிறந்தார். இவர் ஒரு முக்கிய பெண் பிளமேன்கோ பாடகராக கருதப்படுகிறார். இவர் ஒரு பிளமேன்கோ மற்றும் போலேரோ பாடகரும் இசை அமைப்பாளரும் ஆவார்.
# மேலீசா


**மேலீசா** ஒரு பிரெஞ்சு ரிதம் அண்ட் புளூஸ் பாடகர் ஆவர். இவர், ஆகஸ்ட்டு திங்கள் 21ஆம் தேதி 1985ஆம் ஆண்டு மார்சேயில் பிறந்தார். 2007ஆம் ஆண்டில், இவர், *Avec tout mon amor* என்னும் இவரது முதல் இசைக்கோவையையும் *Elle* மற்றும் *Cette Fois* என்னும் இரண்டு தனிப்பாடல்களையும் வெளியிட்டுள்ளார்.
# சிமேனா ஆபார்க்கா


**சிமேனா ஆபார்க்கா** செப்தம்பர் திங்கள் 24ஆம் தேதி 1981ஆம் ஆண்டில் சிலியின் தலைநகரமான சாந்தியாகோவில் பிறந்தார். இவர் ஒரு பாப் பாடகரும் நடிகரும் ஆவார். இவரது முதல் இசைக்கோவை பூன்த்தோ தே பார்த்தீதா (*Punto de Partida*) என்ற தலைப்பில் 2003இல் வெளியிடப்பட்டது.
# 2009 யாழ்ப்பாண மாநகரசபை தேர்தல்

**2009 யாழ்ப்பாண மாநகரசபை தேர்தல்** 2009 ஆகஸ்ட் 8 ஆம் நாள் நடத்தப்பட்டது. யாழ்ப்பாண மாநகரசபைக்கு 23 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தம் 23 இடங்களில் அரசு சார்பு ஐக்கிய மக்கள் சுதந்திர முன்னணி 13 இடங்களைப் பெற்று மாநகராட்சியைப் பெற்றது.. இத்தேர்தலில் மொத்தம் 22% வாக்காளர்களே வாக்களித்திருந்தமை குறிப்பிடத்தக்கது. யாழ் மாநகரசபைக்கு கடைசியாக ஜனவரி 29, 1998 இல் தேர்தல்கள் இடம்பெற்றிருந்தன.  

## வேட்புமனுத் தாக்கல்
இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன  
|}
# மதுரைக் கல்லூரி


**மதுரைக் கல்லூரி** (தன்னாட்சி) (*Madura College*) இந்தியாவில் தமிழ்நாட்டில் மதுரை மாநகரில் உள்ள ஒரு பழமையான கல்லூரியாகும். இக்கல்லூரி 1889ஆம் ஆண்டு தொடங்கப்பட்டது. இக்கல்லூரியில் கலை மற்றும் அறிவியல் பிரிவுகளில் 21 இளங்கலை பட்டப்படிப்பு மற்றும் 13 முதுநிலை பட்டப்படிப்பு பாடங்கள் நடத்தப்படுகின்றன.  

## வரலாறு
இக்கல்லூரி 1854ஆம் ஆண்டு வூட் முயற்சியின் விளைவாக 1856ஆம் ஆண்டு ஜில்லா பள்ளியாக கல்லூரி தொடங்கப்பட்டது. 1880ஆம் ஆண்டில், சென்னைப் பல்கலைக்கழகத்தின் இணைப்பின் கீழ் கல்லூரித் துறையாக சேர்க்கப்பட்டது. பள்ளி மற்றும் கல்லூரித் துறைகள் இரண்டும் **மதுரா நேட்டிவ் ஸ்கூல் கமிட்டி**யால் கையகப்படுத்தப்பட்டு, 1889இல் 'மதுரா கல்லூரிக் குழு' என மறுபெயரிடப்பட்டது.  
புது தில்லி, பல்கலைக்கழக மானியக் குழுவின் அங்கீகாரம் பெற்ற இக்கல்லூரி, மதுரை காமராஜர் பல்கலைக்கழகத்துடன் இணைந்த கலை மற்றும் அறிவியலில் இளங்கலை மற்றும் முதுநிலை பாடங்களை மதுரா கல்லூரி வழங்குகிறது. இக்கல்லூரி தேசிய தர மதிப்பீட்டு குழுவின் "A" தரம் (CGPA 3.15/4) பெற்றுள்ளது.  

## துறைகள்

- தமிழ்
- சமஸ்கிருதம்
- இந்தி
- ஆங்கிலம்
- சமூகவியல்
- தத்துவம்
- பொருளாதாரம்
- கணிதம்
- இயற்பியல்
- வேதியியல்
- கணினி அறிவியல்
- விலங்கியல்
- தாவரவியல்
- வணிகம்
- தகவல் தொழில்நுட்பம்
- உயிரி தொழில்நுட்பவியல்
- நுண்ணுயிரியல்

## மேனாள் மாணவர்கள்
- ஸ்ரீ டி. எஸ். ராஜம், மியூசிக் அகாதெமி (சென்னை), முன்னாள் தலைவர்
- ஸ்ரீ ஜனா கிருஷ்ணமூர்த்தி
# இஸ்லாத்தில் பெண்கள்


**இஸ்லாத்தில் பெண்கள்** என்போர், இசுலாம் சமயத்தின் அடிப்படை மூலங்களான குர்ஆன், ஹதீஸ் ஆகியவற்றின் வழிகாட்டலின்படி பெண்களுக்கு வழங்கப்பட்டுள்ள உரிமைகளாகும். இசுலாம் சமயத்தில், பெண்களுக்கு உரிமைகள், கண்ணியம் அளிக்கப்பட்டுள்ளது. அத்துடன், பெண்களை அடிமைத்தனத்தில் இருந்து விடுவித்து, அவர்களுக்குச் சமூக உரிமைகளை அளித்துள்ளதாக நம்பப்படுகிறது.  

## கல்வி
மனிதனை மனிதனாக வாழவைப்பது கல்வியே. இஸ்லாம் ஆணுக்கும் பெண்ணுக்குமுரிய கடமைகளில் ஒன்றாக கல்வி கற்பதை ஆக்கியிருக்கின்றது.  
- "கல்வி கற்பது ஒவ்வொரு முஸ்லிமினதும் கட்டாயக் கடமையாகும்." (பைஹகி) என நபி (ஸல்) அவர்கள் நவின்றுள்ளார்கள். '(நாங்கள் உங்களை அணும் மார்க்க விளக்கங்களை கேட்க முடியாதவாறு) தங்களிடம் (எப்போதும்) ஆண்களே எங்களை மிகைத்து நிற்கிறார். எனவே, தாங்களாகவே எங்களுக்கென்று ஒரு நாளை ஏற்பாடு செய்யுங்கள் என்று பெண்கள் நபி(ஸல்) அவர்களிடம் கேட்டுக் கொண்டார்கள். அவர்களும் அப்பெண்களுக்கென ஒரு நாளை வாக்களித்து, அந்நாளில் அவர்களைச் சந்தித்து அவர்களுக்கு அறிவுரை பகர்ந்தார்கள். (புகாரி-101) பெண்களின் கல்வி உரிமையை உறுதிப்படுத்துவதற்காக மேலேயுள்ள நபி மொழி அமைந்து காணப்படுகின்றது.பெண்கள் கல்வி கற்பது தடையேதும் இல்லை என்பது இதிலிருந்து தெரியவருகிறது. இன்னும் பெண்ணுக்கு மணமுடிக்கும் உரிமையை இஸ்லாம் வழங்கியுள்ளது. பெண்ணின் சம்மதம் பெற்றே அவளுக்குத் திருமணம் செய்து வைக்கப்பட வேண்டும் எனவும் கூறுகின்றது. திருமணத்தின் போது ஒரு பெண் தனது கணவனிடம் மஹர் கேட்கும் உரிமையைப் பெற்றுள்ளாள்.

## மணமுறிவு
- "நீங்கள் (திருமணம் செய்து கொண்ட) பெண்களுக்கு அவர்களுடைய "மஹர்களை" கண்ணியமான முறையில் கொடுத்து விடுங்கள்.**(அல்குர்ஆன் 4:4)**
### குலா

தன் கணவனுடன் இயைந்து வாழ முடியாத சூழல் உருவாகும் போது ஒரு பெண் தன் கணவனிடமிருந்து குலா முறையில் மணமுறிவு பெறும் உரிமையை இஸ்லாம் வழங்கியுள்ளது. தான் விரும்பாத தனக்கு இயைவு இல்லாத கணவனுடன் காலமெல்லாம் வாழ வேண்டும் என்ற நியதியை இஸ்லாம் விதிக்கவில்லை.  

## சொத்துரிமை
பெண்ணுக்குரிய சொத்துரிமை பற்றி இஸ்லாம் குறிப்பிடுகையில் (இறந்து போன) பெற்றோரோ- நெருங்கிய உறவினரோ விட்டுப்போன பொருள்களில் அவை அதிகமாகவோ, கொஞ்சமாகவோ இருந்த போதிலும்ஆண்களுக்கும் பாகமுண்டு, அவ்வாறே பெண்களுக்கும் பாகமுண்டு.-**(அல்குர்ஆன் 4:7)**  
என அல்குர்ஆன் கூறுகின்றது.  

எனவே ஒரு பெண் தனது பெற்றோரிடம்,கணவனிடம்,சகோதரர்களிடம் மற்றும் நெருங்கிய உறவினர்களிடமிருந்து வாரிசாக சொத்துக்களைப் பெறத் தகுதியுடையவர்களாகின்றாள். மேலும் சொத்துக்களைத் திரட்டவும், பாதுகாக்கவும், வியாபார முயற்சிகளில் ஈடுபடவும் இஸ்லாம் பெண்ணுக்கு உரிமை வழங்கியிருக்கின்றது.  

## சமநீதி
ஆண்களிலும், பெண்களிலும் இறை நம்பிக்கை கொண்ட நிலையில் நற்செயல்களை யார் செய்கின்றார்களோ, அவர்கள் அனைவருமே சொர்க்கத்தில் நுழைவார்கள். அவர்கள் எள்ளளவும் வஞ்சிக்கப்பட மாட்டார்கள். - *(திருக்குர்ஆன் 4:124)*  

## பெண் சிசுவை பாதுகாத்தல்
வறுமைக்கு பயந்து உங்களுடைய குழந்தைகளைக் கொலை செய்துவிடாதீர்கள். உங்களுக்கும், அவர்களுக்கும் நாமே உணவளிக்கிறோம். அவர்களைக் கொன்று விடுவது படுபயங்கரமான பாவமாகும்.- *(திருக்குர்ஆன்–17:31)*  

## பெண்கள் மீது அவதூறு
அப்பாவி பெண்கள் மீது அவதூறு சுமத்திவிட்டு, அதற்கு ஆதாரமாக நான்கு சாட்சிகளை கொண்டு வர முடியாதவர் களுக்கு எண்பது கசையடிகளைக் கொடுங்கள். அதன்பின்பு எக்காலத்திலும் அவர்களுடைய சாட்சியத்தை ஏற்றுக்கொள்ள வேண்டாம். - *(திருக்குர்ஆன் 24:4)*  

## இதனையும் காண்க
- இந்தியாவில் முத்தலாக்
- குலா
# வண்ணாத்திக்குருவி



**வண்ணாத்திக்குருவி**, **கருப்பு வெள்ளைக்குருவி** அல்லது **குண்டுக்கரிச்சான்** அல்லது **பாலகன்** (*Oriental magpie-robin*, *Copsychus saularis*), என்பது வீட்டுத் தோட்டங்களிலும் காடுகளிலும் எளிதில் காணக்கூடிய ஒரு **பாடுங்குருவி** ஆகும். தன் வாலைத் தூக்கியபடி நிற்கும் இயல்புடைய இக்குருவி 19 செ.மீ. நீளமுடையது. இலை, தழைகளுக்கிடையிலும் வீட்டுத் தோட்டங்களில் உள்ள சாக்கடைகளிலும் இருக்கும் பூச்சி, புழுக்கள் இவற்றின் முக்கிய உணவாகும். முள்ளிலவு, கலியாண முருக்கை ஆகிய மரங்களின் தேனையும் இவை உண்ணும்.  

## நிறம்
- ஆண் குருவி கருமைநிற மேல்பகுதியில் வெண்ணிறத்தில் தோள்பட்டைச் சிறகுடையது; இதன் அடிப்பகுதி வெண்ணிறமுடையது. இனப்பெருக்க காலங்களில் இது் அருமையான சுருதிகளில் பாடி தன் எல்லையை அறிவிக்கும் இயல்பு கொண்டது.
- பெண் குருவி சாம்பல் நிறமுடையது.

## இயல்பு

வண்ணாத்திக் குருவி மாந்தர் வாழும் இடங்களில் காணப்படும் ஒரு பறவை. பிப்ரவரி முதல் ஆகஸ்ட் வரை இதைப் பெரும்பாலும் காண இயலும். மற்ற மாதங்களில் இது பாடாது என்பதால், இதன் இருப்பை அறிந்து கொள்வது கடினம். பிப்ரவரி மாதம் அடர் கருப்பு-வெள்ளை நிறச் சிறகுத் தொகுதியுடன் ஆண் பறவை திடீரெனத் தோன்றி இலை உதிர்ந்த மரங்களின் உச்சாணிக்கிளைகளிலோ அல்லது மின் கம்பங்களிலோ அமர்ந்து பாட ஆரம்பிக்கும். முதலில் சுருதி சுத்தமற்று நாராசமாகக் கிளம்பும் சுரங்கள் போகப்போக காதுக்கினிய கீதங்களாக மாறும். சுருதி சுத்தமான கீதம் கிளம்பிய சில நாட்களுக்குள் இசையில் மயங்கிய பெண் குருவி தோன்றும். அவை ஒன்றையொன்று துரத்திப் பிடித்து விளையாடி பின்னர் கலவியில் ஈடுபடும். இரு ஆண் குருவிகள் சண்டையிடுவதும் அடிக்கடி நடக்கக்கூடிய ஒன்றே.  

## கூடு

வண்ணாத்திக் குருவி மரப் பொந்துகளிலோ அல்லது வீட்டுச் சுவற்றில் உள்ள பொந்துகளிலோ தன் கூட்டினை அமைக்கும். கூடு காய்ந்த வேர்கள், புல் மற்றும் மயிர்களால் ஆன ஒரு தட்டை மேடை ஆகும். செம்புள்ளிகள் கொண்ட வெளிர் நீல நிறத்திலான மூன்று முதல் ஆறு வரையிலான முட்டைகளை இப்பறவை இடும். குஞ்சுகள் வெளிவந்தபின் தாய் தந்தை இரு பறவைகளுமே புழு பூச்சிகளைக் கொண்டுவந்து அவற்றுக்கு அளிக்கும்.
# காம்பே வளைகுடா

வின் செயற்கைக்கோள் படம்)]]  

**காம்பே வளைகுடா** (*Gulf of Khambhat*) என்று வரலாற்று ரீதியாக அறியப்படும் காம்பத் வளைகுடா, இந்தியாவின் அரேபிய கடல் கடற்கரையில் உள்ள ஒரு விரிகுடா ஆகும். மும்பைக்கு வடக்கே குசராத்து மாநிலம் மற்றும் டையூ தீவின் எல்லையாக இது உள்ளது. காம்பே வளைகுடா வடக்கில் சுமார் 200 கி.மீ. (120 மைல்) நீளம், 20 கி.மீ. (12 மைல்) அகலம் கொண்டும் தெற்கில் 70 கி.மீ. (43 மைல்) அகலமும் கொண்டும் அமைந்துள்ளாது. குசராத்து மாநிலத்தில் பாய்கின்ற முக்கிய நதிகளான நர்மதா, தபதி, மாகி மற்றும் சபர்மதி ஆகிய நதிகள் காம்பே வளைகுடாவில் வளைகுடாவில் முகத்துவாரங்களை உருவாக்குகின்றன.  

காம்பே வளைகுடா கத்தியவார் தீபகற்பத்தை குசராத்தின் தென்கிழக்கு பகுதியிலிருந்து பிரிக்கிறது.  

காம்பே வளைகுடாவின் குறுக்கே 30-கிலோமீட்டர் (19 மைல்) அணை, கல்பசார் திட்டம் என்ற பெயரில் கட்ட திட்டமிடப்பட்டுள்ளது.  

## வனவிலங்குகள்

காம்பே வளைகுடாவின் மேற்கில், கிர் வன தேசிய பூங்கா மற்றும் அதன் சுற்றுப்புறங்கள், கத்தியவார் அல்லது சௌராசுட்டிரா பகுதியில் ஆசிய சிங்கங்கள் வாழ்கின்றன. வளைகுடாவின் கிழக்கே, தாங்குசு காடு மற்றும் குசராத்து, மகாராட்டிரா மற்றும் மத்தியப் பிரதேசம் சந்திக்கும் இடத்தில் அமைந்துள்ள சூல்பனேசுவர் காட்டுயிர்க் காப்பகத்தில் வங்காளப் புலிகள் வாழ்கின்றன.  

## காம்பே வளைகுடாவை சுற்றியுள்ள பகுதிகள்

- கிர்சோம்நாத் மாவட்டம்
- அம்ரேலி மாவட்டம்
- பவநகர் மாவட்டம்
- அகமதாபாத் மாவட்டம்
- ஆனந்த் மாவட்டம்
- வதோதரா மாவட்டம்
- பரூச் மாவட்டம்
- சூரத் மாவட்டம்
- நவ்சாரி மாவட்டம்
- வல்சத் மாவட்டம்
- டாமன் மற்றும் டையூ

## இதனையும் காண்க
- கட்சு வளைகுடா
- மன்னார் வளைகுடா
# கமீய் இலெமானியேர்


**அன்தோயின் லூயீஸ் கமீய் இலெமானியேர்** (*Camille Lemonnier*) மார்ச்சு திங்கள் 24ஆம் தேதி 1844ஆம் ஆண்டில் பிறந்தார். இவர் ஒரு பெல்சிய எழுத்தாளரும், கவிதையாளரும், நிருபரும் (செய்தியாளரும்) ஆவார். இவரது முதல் படைப்பு 1863ஆம் ஆண்டில் இவரால் எழுதப்பட்ட **சலாங் த ப்ர்யுக்செல்** (*Salon de Bruxelles*) ஆகும். இவரது புகழ்பெற்ற படைப்பு 1881ஆம் ஆண்டில் இவரால் எழுதப்பட்ட **அங் மால்** (*Un Mâle*) ஆகும். இவர், சூன் திங்கள் 13ஆம் தேதி 1913ஆம் ஆண்டில் உயிர் நீத்தார்.  

## படைப்புகள்

- *Salon de Bruxelles* (1863)
- *Nos Flamands* (1869)
- *Croquis d'automne* (1870)
- *Paris-Berlin* (1870)
- *G. Courbet, et ses œuvres* (1878)
- *Un Coin de village* (1879)
- *Un Mâle* (1881)
- *Le Mort* (1882)
- *L'Hystérique* (1885)
- *Happe-chair* (1886)
- *L'Histoire des Beaux-Arts en Belgique 1830-1887* (1887)
- *En Allemagne* (1888)
- *La Belgique* (1888)
- *Ceux de la glèbe* (1889)
- *Le Possédé* (1890)
- *La fin des bourgeois* (1892)
- *L'Arche, journal d'une maman* (1894)
- *La Faute de Mme Charvet* (1895)
- *L'Ile vierge* (1897)
- *L'Homme en amour* (1897)
- *Adam et Eve* (1899)
- *Au Coeur frais de la forêt* (1900)
- *Le Vent dans les moulins* (1901)
- *Le Petit Homme de Dieu* (1902)
- *Comme va le ruisseau* (1903)
- *Alfred Stevens et son œuvre* (1906)
# ஜோ சத்ரியானி


**ஜோசப் "ஜோ" சத்ரியானி** சூலை 15, 1956 ஆம் ஆண்டு நியூ யார்க்கில் பிறந்தவர். இவர் பலமுறை கிராமி விருதுகளுக்காக பரிந்துரைக்கப்பட்ட ஒரு ராக் இசை கிதார் கலைஞர். ரோலிங் ஸ்டோன்சு, டீப் பபுள் போன்ற ராக் இசைக்குழுக்களின் முன்னணி கிதார் கலைஞராக இருந்தார். தற்போது சிக்கன்ஃபூட் என்ற குழுவில் உள்ளார். இவரிடம் கிதார் பயின்ற மாணவர்கள் பலர் தற்போது மிகச்சிறந்த கிதார் கலைஞர்களாக உள்ளனர்.
# குளோரியா எஸ்தேபான்



**குளோரியா எஸ்தேபான்** (பிறப்பு: 1 செப்டம்பர் 1957) என்பவர் கியூபா நாட்டு பாடகர், நடிகை, பாடலாசிரியர் மற்றும் பெண் தொழிலதிபர் ஆவார். இவர் 1 ஆம் தேதி 1957 ஆம் ஆண்டில் கூபா நாட்டிலுள்ள அவானாவில் பிறந்தார். இவர் ஒரு புகழ்பெற்ற பாடகரும் பாடலாசிரியரும் ஆவார். இவரது பெற்றோர் இவருக்கு வைத்த பெயர் 'குளோரியா மாரீயா பகார்தோ கார்சீயா' ஆகும்.
# பி.எச்.பி நீட்சிகள் செயலிகள் களஞ்சியம் (பியர்)


**பி.எச்.பி நீட்சிகள் செயலிகள் களஞ்சியம்** (PHP Extension and Application Repository) அல்லது பியர் (PEAR) என்பது பி.எச்.பி மொழியில் எழுதப்பட்ட நிரல்ககளை ஒர் ஒழுங்கான முறையில் மீள் பயன்பாட்டுக்காக பகிரும் ஒரு திட்டம் ஆகும். இணையம் மூலம் இதை நிறுவ முடியும். அதன் பின்னர் இது பி.எச்.பி இல் எழுதப்பட்ட பல்வேறு நூலங்களை அல்லது நிரல் பொதுதிகளை இணையம் மூலம் எளிமையாகத் தேடி, நிறுவி, நிர்வாகிக்க இது உதவுகிறது. இத் திட்டம் 1999 இல் தொடங்ப்பட்டது.
# தரைப்பாலம்


**தரைப்பாலம்** (*Causeway*) நீர் நிலை அல்லது சதுப்புநிலத்தை இணைக்கும் வகையில் உயர்த்திக் கட்டப்பட்ட சாலை அல்லது தொடருந்துச் சாலை என்பதைக் குறிக்கும். தரைப்பாலங்கள் பொதுவாக உயர்த்தப்பட்ட மணல் திட்டின் மேல் அமைக்கப்பட்டு இருக்கும்.  

மணல் திட்டின் மீதும்; சிறிய வளைவுகள் மீது அமைக்கப்பட்டு இருக்கும் சாலை ஏதண்டம் என அழைக்கப் படுகிறது. ஏதண்டத்தின் வளைவுகள் பெரிதாகும் போது அது பாலம் எனப்படுகிறது.
# ஏதண்டம்


**ஏதண்டம்** (viaduct) சிறிய பாவுநீளங்கள் சிலவற்றைக் கொண்டுள்ள ஒரு பாலம் ஆகும். ரோம தொட்டிப் பாலங்களைப் போலவே பண்டைய ஏதண்டங்களும் வளைவுகளைக் கொண்டு ஆக்கப்பட்டிருந்தன. ஏதண்டங்கள் தரை, நீர் அல்லது இவையிரண்டையுமே பாவும் வகையில் அமைக்கப்படலாம்.  

தொடருந்து மையங்களாக விளங்கும் நகரங்களில் ஏதண்டங்கள் கூடுதலாக பயன்படுத்தப்படுகின்றன. தொடருந்து பாதைக்கும், நெடுஞ்சாலைகளும் சந்திக்கும் இடங்களில் வாகன நெரிசலைத் தவிர்க்கும் பொருட்டு ஏதண்டங்கள் பயன்படுத்தப்படுகின்றன. சில ஏதண்டங்கள் தொடருந்துப்பாதைகளை பள்ளத்தாக்குகளுக்கு குறுக்க்காக பாவுவதற்கு பயன்படுத்தப்படுகின்றன. விரைவு நெடுஞ்சாலைகளில் வெள்ளப்பெருக்கு அபாயமுள்ள சதுப்புநிலப் பகுதிகளைக் கடப்பதற்கும் ஏதண்டங்கள் பயன்படுத்தப்படுகின்றன.
# தொட்டிப் பாலம்


**தொட்டிப்பாலம்**, இரண்டு உயரமான இடங்களுக்கிடையே காணப்படும் பள்ளத்தாக்கை பாவும் வகையில் அமைக்கப்பட்ட வாய்க்கால் ஆகும். கட்டாயமாக நீரைக் கொண்டு செல்வதற்காக அமைக்கப்பட்ட பாலம் அல்லது ஏதண்டம் மட்டுமே தொட்டிப்பாலம் எனப்படும். கப்பல் போக்குவரத்துக்காகவும் சிலவேளைகளில் தொட்டிப் பாலம் அமைக்கப்படுகின்றது.  

கன்னியாகுமரி மாவட்டத்தில் மாத்தூர் என்னும் மலைப்பகுதியில் 1971ஆம் ஆண்டு கட்டப்பட்ட தொட்டிப் பாலம் ஆசியாவிலேயே மிகப்பெரியதாகக் கருதப்படுகிறது மாத்தூர் தொட்டிப் பாலம்.
# ராசேந்திர குமார் பச்சோரி



**ராசேந்திர குமார் பச்சோரி** (*Rajendra Kumar Pachauri*, பிறப்பு: ஆகஸ்ட் 20, 1940) ஆற்றல் மற்றும் வள மூலங்களுக்கான நிறுவனத்தின் (TERI) தலைமை-நிர்வாகியாகவும், பருவநிலை மாறுதல்களுக்கான பன்னாட்டுக் குழுவின் (*IPCC*) தலைவராகவும் உள்ளார். மேலும் ஆற்றல் மற்றும் வளமூலங்களுக்கான நிறுவன டெரி பல்கலைக்கழகத்தின் வேந்தராகவும் உள்ளார்.  

2007 ஆம் ஆண்டின் அமைதிக்கான நோபல் பரிசு, பச்சோரி தலைமை வகிக்கும் IPCC மற்றும் ஐக்கிய அமெரிக்காவின் முன்னாள் துணைத்தலைவரான அல் கோருக்கு இணைந்து வழங்கப்பட்டது. சனவரி 2008ஆம் ஆண்டு பதும விபூசண் விருது பெற்றார்.  

## விருதுகளும் பெருமைகளும்
- 2000 - ஆயிரவாண்டு முன்னோடி விருது – உலக புதுப்பிக்கவல்ல ஆற்றல் பிணையம்.
- 2006 - "Officier de La Legion d'Honneur", பிரெஞ்சு தூதரிடமிருந்து.
- 2006 - சவகர்லால் நேரு பிறந்த நூற்றாண்டு விருது.
- 20 டிசம்பர் 2007 - ஜப்பான், கியோத்தோவில் உள்ள Ritsumeikan பல்கலைக்கழகத்தின் கவுரவ டாக்டர் பட்டம்.
- 2007 - NDTV வழங்கிய உலகளாவிய இந்தியர் விருது.
- 2007 - அமைதிக்கான நோபல் பரிசு IPCC மற்றும் அல் கோர் ஆகியோருக்கு.
- 2008 - பத்ம விபூசண்.
- 26 மே 2008 - அமெரிக்காவிலுள்ள யேல் பல்கலைக்கழகத்தின் கவுரவ டாக்டர் பட்டம்.
- 6 சூன் 2008 - IIFA Global Leadership Awar.
- 17 சூலை 2008 - கிழக்கு ஆங்லியா பல்கலைக்கழகத்தின் கவுரவ டாக்டர் பட்டம்.
# 2009 வவுனியா நகரசபை தேர்தல்

**2009 வவுனியா நகரசபை தேர்தல்** 2009 ஆகஸ்டு 8 ஆம் நாள் நடத்தப்பட்டது. வவுனியா நகரசபைக்கு 11 பேரைத் தெரிவுச் செய்யும் வகையில் இத்தேர்தல் அமைந்தது. 2009 மே 18 ஆம் நாள் ஈழப்போர் முடிவடைந்ததாக இலங்கை அரசால் அறிவிக்கப்பட்ட பின்னர் நடைபெறும் முதலாவது உள்ளூராட்சி சபைகளுக்கான தேர்தல் இதுவாகும். அத்துடன் வட மாகாணத்தில் 11 ஆண்டுகளுக்குப் பின்னர் இடம்பெற்ற முதலாவது உள்ளூராட்சி சபைத் தேர்தலும் இதுவாகும். மொத்தமுள்ள 11 இடங்களில் தமிழீழ விடுதலைப் புலிகளை ஆதரித்து வந்த மிதவாதக் கட்சியான தமிழ் தேசியக் கூட்டமைப்பைச் சேர்ந்த இலங்கைத் தமிழரசுக் கட்சி 5 இடங்களைப் பெற்று வெற்றி பெற்றது. 52 விழுக்காடு வாக்காளர்கள் இத்தேர்தலில் வாக்களித்தார்கள். வவுனியா நகரசபைக்கு கடைசியாக 1994, மார்ச் 1 ஆம் நாள் தேர்தல் நடைபெற்றது குறிப்பிடத்தக்கது.  

## வேட்புமனுத் தாக்கல்
இதற்கான வேட்பு மனு தாக்கல் ஜூன் 18 தொடக்கம் ஜூன் 25 ஆம் நாள் பகல் 12.00 மணி வரை வேட்பு மணுக்கள் ஏற்கப்பட்டன  
|}
# திராவிடக் கட்சிகள்


**திராவிடக் கட்சிகள்** தமிழகத்தின் முக்கிய கட்சிகளின் அரசியல் குடும்பமாக கருதப்படுகின்றது. இக்கட்சிகள் பெரும்பாலும் பெரியாரின் திராவிட சுயமரியாதை இயக்கத்தின் வழியில் பிறந்தவை. சாதி வேற்றுமையை கலைப்பதற்காக அமைக்கப்பட்ட இக்கழகங்களும் கட்சிகளும் பின்னர் ஆரிய ஆதிக்கத்தை எதிர்த்து போராடும் கட்சிகளாக வளர்ந்தன.  

## திராவிட கட்சிகளின் தேர்தல் சின்னம்
- திமுக - உதயசூரியன்
- அதிமுக - இரட்டை இலை
- மதிமுக - பம்பரம்
- தேமுதிக - முரசு
# தீபிகா படுகோண்



**தீபிகா படுகோண்** (*Deepika Padukone*, பிறப்பு: 5 சனவரி 1986) என்பவர் ஓர் இந்திய திரைப்பட ந‌டிகையும், விளம்பர அழகியும் ஆவார். இவர் கன்னடம், இந்தி திரைப்படங்களில் ந‌டித்திருக்கிறார். டென்மார்க்கின் தலைநகர‌மான‌ கோபென்செனில் (Copenhagen) உச்சலா படுகோண் மற்றும் பிர‌காசு படுகோண் தம்பதிகளுக்கு பிறந்தார். இவ‌ரின் த‌ந்தையான‌ பிர‌காசு படுகோண் ஓர் புகழ்பெற்ற பூப்பந்தாட்ட ஆட்டக்கார‌ர். பெங்களூரில் வளர்ந்த தீபிகா, க‌ல்லூரியில் ப‌டிக்கும் பொழுது ஒப்பனையழகித் தொழில் துறையில் சேர்ந்தார். 2006 ஆம் ஆண்டில் முத‌ன் முறையாக *ஐஸ்வர்யா* என்ற‌ ‌கன்னடத் திரைப்படத்தில் ந‌டித்தார். 2007 இல் *ஃபாரா கானின் மற்றும்* *ஓம் சாந்தி ஓம்* என்ற இந்திப் ப‌ட‌த்தின் மூலம் பிரபலமானார்.  

## வாழ்க்கைக் குறிப்பு
படுகோண் உச்சாலா மற்றும் பிரகாசு படுகோண் ஆகியோருக்கு சனவரி 5, 1986 இல் டென்மார்க்கின் தலைநகர‌மான‌ கோபென்செனில் (Copenhagen) உச்சலா படுகோண் மற்றும் பிர‌காசு படுகோண் தம்பதிகளுக்கு பிறந்தார். இவருக்கு சுமார் ஒரு வயதாக இருக்கும் போது இவர் குடும்பம் இந்தியாவில் பெங்களூருக்கு நகர்ந்தது. இவரது தந்தை பிரகாசு சர்வதேச அளவில் மதிப்புள்ள பூப்பந்தாட்ட வீரர் மற்றும் தாய் ஒரு பயண முகவர். படுகோணுக்கு 1991 இல் பிறந்த அனிசா என்ற இளைய தங்கையும், 1993 இல் பிறந்த ஒரு சகோதரனும் உள்ளனர்.  

படுகோண் பெங்களூரில் உள்ள சோபியா உயர்நிலை பள்ளியிலும், மேல்நிலைக் கல்வியை பெங்களூரில் உள்ள மவுண்ட் கார்மெல் கல்லூரியிலும், இந்திரா காந்தி தேசிய திறந்தநிலை பல்கலைக்கழகத்தில் சமூகவியலில் இளங்கலை பட்டப்படிப்பில் சேர்ந்தார். இவர் உயர்நிலைப் பள்ளியில் இருக்கும்பொழுதே தன் தந்தையை போல மாநில அளவில் பூப்பந்தாட்டம் விளையாடினார் மற்றும் இவரது தந்தையின் பூந்தாட்ட சங்கத்தில் உறுப்பினராக இருந்தார்.  

## விளம்பரத் துறை
கல்லூரியில் படிக்கும் பொழுதே, படுகோண் விளம்பரத் துறையையில் கவனம் செலுத்தினார். பல ஆண்டுகளாக, இவர் விளம்பரம் செய்த இந்திய வர்த்தக குறிகளின் பெயர்கள் *லிரில்*, *டாபர் லால் பவுடர்*, *குளோஸ் அப் டூத் பேஸ்ட்* *(close up tooth paste)* மற்றும் *லிம்கா*, மற்றும் இந்திய நகைகளின் சில்லறை வர்த்தக நகைக்கான விளம்பர நிகழ்ச்சிகளிலும் வியாபார தூதராகவும் தோன்றினார். *கிங்க்ஃபிசரின்* ஐந்தாவது ஆண்டு ஃபேசன் விருதுகளில் *இந்த ஆண்டு மாடல்* என்ற விருது இவருக்கு வழங்கப்பட்டது. அதன் பிறகு, இவர் கிங்க்ஃபிசரின் ஒரு மாடலாக தேர்ந்தெடுக்கப்பட்டார். இந்திய கூட்டு நிறுவனமான *யுனைடெட் ப்ரூவரீசு குழுமத்தால் (United Breweries Group)* நீச்சலுடைகளின் மாதிரிகளைக் கொண்ட வருடாந்திர கிங்ஃபிசர் நாட்காட்டியானது 2003 முதல் 2021 வரை 19 ஆண்டுகளாக  வெளியிட்டது.  

## திரைத்துறை
விளம்பரத்துறையில் வெற்றிக்கண்ட படுகோண் பிறகு நடிப்பு திரைக்கு சென்றார். படுகோண் தனது திரைப்பட வாழ்க்கையை 2006 இல் வெளியான ஐசுவர்யா என்ற கன்னடத் திரைப்படத்தின் மூலம் தொடங்கினார். விளம்பர மாதிரியுருவாக இருந்த படுகோணைக் கண்ட இயக்குநர் ஃபராஹ் கான் தான் இயக்கவிருத்த ஓம் சாந்தி ஓம் என்ற திரைப்படத்திற்காக படுகோணை தேர்வு செய்தார். இதுவே படுகோணின் முதல் பாலிவுட் திரைப்படமாகும். இது 2007 ஆம் ஆண்டு அதிக வசூல் செய்த பாலிவுட் படமாக அமைந்தது.  

## சர்ச்சை
இவர் நடித்த பத்மாவதி படமானது சர்ச்சையை ஏற்படுத்தியது. அந்த படத்தில் *திரௌபதி அம்மனை* இழிவுப்படுத்தியதாக கருதி, சில அமைப்பினர் இந்தப் படத்திற்கும் இவருக்கும் கடும் எதிர்ப்புகளை தெரிவித்தனர். தீபிகா படுகோணின் தலையை வெட்டி எடுத்து வருபவர்களுக்கு 5 கோடி தரப்படும் எனக்கூறி சர்ச்சைகளை ஏற்படுத்தினர்.
# லோர்ட் ஹாவ் தீவு



**லோர்ட் ஹாவ் தீவு** (*Lord Howe Island*, என்பது ஆஸ்திரேலியாவின் பெருநிலப்பரப்பில் இருந்து 600 கி.மீ. (370 மைல்) கிழக்கே பசிபிக் பெருங்கடல் பகுதியில் அமைந்துள்ள சிறிய தீவு. லோர்ட் ஹாவ் தீவுகளின் கூட்டத்தில் 20 கி.மீ. தென்கிழக்கே உள்ள போல் பிரமிட் உம் அடங்கும். இத்தீவுக் கூட்டம் லோர்ட் ஹாவ் தீவுச் சபையினால் நிர்வகிக்கப்படுகிறது. இவ்வமைப்பானது நியூ சவுத் வேல்ஸ் மாநிலத்தின் 175 உள்ளக அமைப்புகளில் ஒன்றாகும். இது ஆஸ்திரேலியாவின் உள்ளூராட்சிப் பகுதிகளுள் அடங்காது. எனவே இது "இணைக்கப்படாத பகுதி" (*unincorporated area*) என அழைக்கப்படுகிறது. இத்தீவுச் சபையினால் தன்னாட்சி முறையில் ஆளப்படுகிறது. லோர்ட் ஹாவ் தீவு அதன் தனித்தன்மையான அழகிற்காகவும், இங்குள்ள பல்லின உயிரினங்களுக்காகவும், இத்தீவு உலகப் பாரம்பரியக் களமாக 1982 ஆம் ஆண்டில் அறிவிக்கப்பட்டது.  

இத்தீவின் பொதுவான நேர வலயம் UTC+10:30. கோடை நேர பகலொளி சேமிப்புக் காலத்தில் அரை மணி நேரம் முன் தள்ளப்படும் (ஒருங்கிணைந்த அனைத்துலக நேரம்+11).  

## வரலாறு
லோர்ட் ஹாவ் தீவு 1788, பெப்ரவரி 17 ஆம் நாள் லெப். ஹென்றி லிட்ஜ்பேர்ட் போல் என்பவர் தலைமையிலான "எச்எம்எஸ் சப்ளை" என்ற கப்பல் மாலுமிகளினால் கண்டுபிடிக்கப்பட்டது. இவர் அந்நேரம் பொட்டனி விரிகுடாவில் இருந்து நோர்போக் தீவுக்கு குற்றவாளிகளை ஏற்றிக் கொண்டு அங்கு குடியேற்றத் திட்டத்தை ஆரம்பிக்கச் செல்லும் வழியில் இத்தீவைக் கண்டுபிடித்தார். திரும்பி வரும் வழியில் 1788 மார்ச் 13 ஆம் நாளில் தனது சிறு குழுவொன்றை அத்தீவுக்கு அனுப்பினார். மனிதவாழ்வற்ற தீவாக அது அப்போது இருந்தது. அத்துடன் தெற்கு பசிபிக்கின் பொலினீசிய மக்கள் எவரினதும் காலடி பட்டிருக்கவில்லை. இப்பகுதியில் உள்ள லிட்ஜ்பேர்ட் மலை, போல் பிரமிட் ஆகியன இவரது நினைவுப் பெயர்களாகும். இத்தீவின் பெயர் முடியரசின் முதலாவது பிரதிநிதி (1st Earl) ரிச்சார்ட் ஹாவ் என்பாரின் நினைவாகச் சூட்டப்பட்டது.
# இடைக்கட்டு



**இடைக்கட்டு** என்பது தமிழ்நாட்டில், அரியலூர் மாவட்டம் உடையார்பாளையம் வட்டத்தில் உள்ள ஒரு சிற்றூர் ஆகும்.  

## இவ்வூருக்குச் செல்லும் வழி
இந்த ஊரைச் ஜெயங்கொண்டம் பேருந்து நிலையத்திற்கு வந்து செல்லும் கோகுல், விநாயகா என்னும் சிற்றுந்தில் ஏறி அடையலாம். அல்லது திருச்சிராப்பள்ளி-சிதம்பரம் நெடுஞ்சாலையில் உள்ள குருகாவலப்பர்கோயில் என்னும் ஊரின் பேருந்து நிறுத்தத்தில் இறங்கி இரண்டு கல் தொலைவு நடந்து அடையலாம். கங்கைகொண்ட சோழபுரத்திற்குத் தென்மேற்கில் இந்த ஊர் உள்ளது.  

## மக்கள் தொகையும் வாழ்க்கையும்
நூறு குடும்பங்கள் இந்த ஊரில் இருக்கும்.தொடக்கப்பள்ளி,பால் உற்பத்தியாளர் கூட்டுறவுச் சங்கம் உண்டு.தொடக்க வேளாண்மைக் கூட்டுறவு வங்கியும் உண்டு.காளியம்மன்கோயில்,திரௌபதை அம்மன் கோயில், ஐயனார்கோயில், பிடாரியம்மன் கோயில்,வீரனார்கோயில் உள்ளன. வன்னியர்,பிள்ளைமார்,தாழ்த்தப்பட்ட இன மக்கள் வாழ்கின்றனர்.பொன்னேரியால் வேளாண்மை நடைபெறுகிறது.இந்த ஊரில் பிறந்தவர்கள் பலர் நல்ல கல்வியறிவு பெற்று அரசுப் பணிகளில் உள்ளனர். பலர் வெளிநாடு சென்று பணியில் உள்ளனர். அமைதியான ஊர் என்பதால் வெளியூர் மக்கள் பலர் வந்து தங்கி இந்த ஊரின் அமைப்பை மாற்றியுள்ளனர்.  

இந்த ஊரில் உள்ள திரௌபதை அம்மன் கோயிலில் பாரதக்கதை சிறப்பாக பாடப்படுவது உண்டு.தீமிதி,நாடகம் என மக்களின் பொழுதுபோக்கு இருந்தது. காமன் கோயில் திருவிழாவும் நடைபெறும்.  

## புகழ்பெற்றவர்கள்
- [முனைவர் மு.இளங்கோவன்]
# களுதாவளை பிள்ளையார் கோயில்



கிழக்கிலங்கையின் களுதாவளைப் பகுதியில் மூர்த்தி, தலம், தீர்த்தம் என்னும் மூன்றும் ஒருங்கே, இயற்கையாக அமையப் பெற்ற திருத்தலம் **களுதாவளைப் பிள்ளையார் கோயில்** (*kaluthavalai pillaiyar kovil*) ஆகும்.  

## அமைவிடம்
**களுதாவளை பிள்ளையார் கோயில்** மட்டக்களப்பு மாவட்டத்தில் களுதாவளை என்ற ஊரில் அமைந்துள்ளது. கிழக்கே வங்காள விரிகுடாக் கடலும், மேற்கே மட்டுநகர் வாவியும், தெற்கே களுவாஞ்சிக்குடியும், வடக்கே தேத்தாந்தீவு குடியிருப்பும் எல்லைகளாக உள்ளன.  

## வரலாறு
தொன்மைவாய்ந்த இக்கிராமத்தில் வெற்றிலைச் சடங்கு செய்வதற்காக வேடுவ குலத் தலைவன் 'களுவன்' களுதாவளையின் வடமேற்கு மூலையில் ஆறும் சுனையும் அழகிய வயலும் சூழ்ந்த மணல் மேட்டில் பற்றைக் காடுகளை வெட்டி அகற்றினான். 'களுவன்' வணங்கிய இடத்தை 'களுதேவாலயம்' என்று அழைத்தார்கள். கதிர்காம யாத்திரிகர் இருவர் இவ்விடத்தில் தங்கி ஆவரை மரத்தண்டையில் நாகம்மை இருப்பதைக் கண்டு சுனையில் நீராடி திரிலிங்க பூசை செய்தனர். அப்போது நிலமட்டத்தில் சுயம்புலிங்கம் ஒன்றைக் கண்டு அதனை தம்முடன் எடுத்துச் செல்ல எத்தனித்த போது சிவலிங்கம் சலம் வரையில் நீண்டு சென்றது. சுயம்புலிங்கம் அடியார்களுக்கு அற்புதங் காட்டியது.  

ஊரவர்களை ஒன்று திரட்டி இலங்கையிலே சிவாலயங்கள் பல இருக்கின்றபடியால், சுயம்புலிங்கத்தை மூலசத்தி விநாயகராக வழிபடும்படி கூறினார் என்பதை "இலங்கை தன்னில் ஈசன் ஆலயங்கள் உண்டுபாரும் மூலசக்தி விநாயகர் ஆலயந்தான் இத்தேசம் இல்லாததாலே பிள்ளையார் கோவிலது அதுவாக சிவபிரானைப் பணியும் என்று இயம்புனார் வன்னமையும் இயம்பினாரே" என்ற களுவைநகர் களுதேவாலயக் கல்வெட்டு உறுதிப்படுத்துகிறது.  

கலி பிறந்து இரண்டு எட்டு ஐந்து ஆண்டு சென்று இடப மாதம் இரண்டாந் திகதிதனில் முகூர்த்தமிட்டு ஆலயமாக வணங்கலானார். ஆரம்பத்தில் நாகதம்பிரான், வைரவர் பரிவார மூர்த்திகளாய் இருந்தனர். வெள்ளிக் கிழமைகளில் மட்டும் பகற் பூசை நடைபெற்று வந்தது. நாகதம்பிரான் ஆலயத்துள் பெரிய குரைச்சி ஒன்றினுள் பால், பழம் கரைத்து வைக்க நாகங்கள் குடித்து வந்தன.  

நாகங்களே கோவிலுக்கு காவலாகவும் இருந்தன. கோவிலின் உள்ளும் சூழவிருந்த மருத மரப் பொந்துகளிலும் அவை வாழ்ந்தன. நாகத்தின் கண்ணீரில் இருந்து பிறந்த கண்ணகை அம்மனை வைகாசித் திங்களில் குளிர்த்தியாட்ட செட்டிப்பாளையம் கண்ணகையம்மன் ஆலயத்திற்கு குளிர்த்திக் குரைச்சியாக இதைக் கொண்டு செல்வது சம்பிரதாயம்.  

களுதாவளையில் கண்ணகை அம்மனை முன்னிறுத்தி கொம்புச் சந்தி என்ற இடத்தில் கொழும்புமுறி விளையாட்டு வெகு விமர்சையாக நடைபெற்ற போது சாய்ந்தமருது, நாகமுனை, சேனைக்குடி, எருவில், மகிழூர், போரேகு நிகர், நாதனை என்னும் இடங்களிலிருந்து வந்தவர்களில் பலர் இவ்வூரில் குடிபதிந்தனர்.  

'எல்லை நாள் இவர் வந்த காலம் தொள்ளாயிரத்து நாலாம் ஆண்டு ஆனி மாதம் பத்தொன்பதாம் திகதி புதன்கிழமை' என்ற குறிப்பு கல் வெட்டிலுண்டு. ஆண்டுகள் உருண்டு ஓடிடவே அடியார் கூட்டம் பெருகிடவே ஆலயம் வளர்ச்சியுற்றது. தூபி, கொடிமரம் இல்லாத மடாலய அமைப்புடையது. நவக்கிரக கோவிலும், முருகன் கோவிலும் கட்டப்பட்டுள்ளன. நாள் தோறும் உச்சிக்காலப் பூசை நடைபெறுகின்றது.  

## அறங்காவலர் சபை
இவ்வூரில் வாழ்கின்ற ஆறு குடும்பங்களின் உறுப்பினர்களைக் கொண்ட அறங்காவலர் சபை யாப்பு விதிகளுக்கமைய ஆலயத்தை நிருவாகம் செய்கிறது.  

## திருவிழா
ஆனி உத்தரத்தன்று தீர்த்தம் நிகழும் வகையில் வருடாந்த அலங்கார உற்சவத் திருவிழா ஆரம்பமாகி பத்து நாட்கள் மகோற்சவம் நடைபெற்று இனிதே நிறைவடையும்.  

## வெளிஇணைப்புக்கள்
- களுதாவளை பிள்ளையார் இணையத்தளம்
# சர் இராமசாமி முதலியார் மேல்நிலைப் பள்ளி


**சர் இராமசாமி முதலியார் மேல்நிலைப் பள்ளி** (எஸ்.ஆர்.எம்.மேனிலைப்பள்ளி) சென்னையை அடுத்துள்ள **அம்பத்தூரில்** உள்ள அரசு உதவி பெறும் பள்ளி ஆகும். இது ஆற்காடு சர் ராமசுவாமி முதலியாரின் நினைவை நிலைநிறுத்தும் வண்ணம் 1958இல் அ.மு.மு. அறக்கட்டளையினால் தொடங்கப்பட்ட பள்ளி ஆகும். 13-ஏக்கர் நிலத்தில் 60 லட்ச ரூபாய் (அன்றைய) மதிப்பில் இப்பள்ளி நிறுவப்பட்டது. 1978-இல் இருபாலர் மேல்நிலைப்பள்ளியாக மேம்படுத்தப்பட்டது. தற்போது ஏறத்தாழ 2000 மாணவர்கள் இங்கு பயில்கின்றனர்.  

## பள்ளி வரலாறு

அம்பத்தூர்-வெங்கடாபுரத்தில் நடேச அய்யரால் தொடங்கப்பட்ட திண்ணைப்பள்ளியே இன்றைய எஸ்.ஆர்.எம்.மேனிலைப்பள்ளியின் வித்தாகும். 1927 ஆம் ஆண்டில் அம்பத்தூர் கல்விக்கழகத்தால் தத்தெடுக்கப்பட்ட இப்பள்ளி ஸ்ரீ மகா கணேசா வித்யாலயா என்ற பெயரில் இயங்கி வந்தது. 1950-களில் நிகழ்ந்த தொழில் விரிவு அம்பத்தூரை மையங்கொண்டிருந்தது; அவ்விரிவாக்கத்தில் முக்கிய பங்காற்றிய தொழிலதிபர்கள் அ.மு.மு.முருகப்ப செட்டியார், அ.மு.மு.அருணாச்சலம் ஆகியோர். வேகமாக வளர்ந்து வந்த அம்பத்தூருக்கு ஒரு உயர்நிலைப்பள்ளியின் தேவையை உணர்ந்த அம்பத்தூர் கல்விக்கழகத்தார் இவ்விரு தொழிலதிபர்களையும் சந்தித்துப் பேசினர். அ.க.கழகம் மனமுவந்து அளித்த ஸ்ரீ மகா கணேசா வித்யாலயாவை அ.மு.மு.அறக்கட்டளை 12-09-1957 அன்று முறைப்படி ஏற்றுக்கொண்டது.  

பல புதிய திட்டங்களோடு பள்ளியின் வளர்ச்சியை மேம்படச் செய்தது அ.மு.மு.அறக்கட்டளை. பள்ளியின் முதல் தாளாளர் எம்.எம். முத்தைய்யா மற்றும் முதல் தலைமையாசிரியர் சி.ஆர்.இராமனாதன் ஆகியோரின் முயற்சியால் பள்ளி மென்மேலும் வளர்ந்தது.  

1958இல் பொதுக்கல்வித் துறையின் ஒப்புதல் பெற்று முறையே பள்ளியில் நான்காவது, ஐந்தாவது மற்றும் ஆறாவது படிவம் வகுப்புகள் தொடங்கப்பட்டன. பள்ளியும் தற்போதுள்ள இடமான சென்னை-திருவள்ளூர் நெடுஞ்சாலைக்கு இடம் மாற்றப்பட்டது. நிரந்தரமான உட்கட்டமைப்பு வசதிகளை கோரமாண்டல் பொறியியல் நிறுவனம் மிகக்குறுகிய காலகட்டத்தில் செய்து தந்தனர். 22-6-1960 இல் அன்றைய தமிழக முதலமைச்சர் காமராசர் முன்னிலையில் கல்வி அமைச்சர் சி.சுப்பிரமணியம் சர் ராமசுவாமி முதலியாரின் உருவப்படத்தைத் திறந்து வைத்ததன் மூலம் பள்ளி புதிய சகாப்தத்தை நோக்கி அடியெடுத்து வைத்தது. பிறகு 4-07-1960 அன்று பள்ளியைக் காண வருகை புரிந்தனர் அ.மு.மு.முருகப்ப செட்டியார் மற்றும் அ.மு.மு.அருணாச்சலம் - அவர்களுடன் வந்தார் சர் ராமசுவாமி முதலியார். அன்று தொடங்கியது தான் சர் இராமசாமி முதலியார் மேல்நிலைப்பள்ளி  

### பொன்விழா
பள்ளி தொடங்கி ஐம்பதாவது ஆண்டில் பள்ளியின் பொன்விழா 2008 செப்டம்பரில் கொண்டாடப்பட்டது. இதில் சிறப்பு விருந்தினராக முன்னாள் குடியரசுத் தலைவர் அப்துல் கலாம் கலந்து கொண்டார்.  

## தகவல் ஆதாரம்
- ராமசாமி முதலியார் மேனிலைப்பள்ளியின் இணையதளம்
- அ.மு.மு அறக்கட்டளையின் வலைத்தளம்
- ரிப்போர்ட்பீ வலைத்தளம்
# சட்ஜம்


**சட்ஜம்** அல்லது **ஷட்ஜம்** எனப்படுவதுஇந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் முதலாவது ஆகும். **சட்ஜம்** அல்லது **ஷட்ஜம்**. இது அடிப்படை (ஆதார) சுவரம் எனப்படும். சட்ஜ என்பதற்கு மற்ற ஆறு சுவரங்களுக்கு தாயானவள் பொருள் கொள்ளலாம்.  

ஏழு சுவரங்களின் பெயர்கள்:  
- ச - சட்ஜம்
- ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
- க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
- ம - மத்தியமம் (சுத்த மத்தியமம்,பிரதி மத்தியமம் )
- ப - பஞ்சமம்
- த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்)
- நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)

ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜம் மற்றும் பஞ்சமம் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.  

=
# வார்ப்புரு:Census 2001 AUS

<includeonly>} </includeonly><noinclude>  
### Purpose
This template allows for the inclusion of official 2001 census data into Australian geographical articles. As this data is likely to migrate a few times, there are advantages in using it as all articles using this template will migrate with it.  

### Usage
<pre></pre>  
- id = ABS ID for the region (note - sometimes quite different to the 2006 ID, but at other times may be the same.)
- name = ABS Name for the region - eg Caversham (State Suburb) or 5011202 (Census Collection District).
- accessdate = Date accessed in the form yyyy-mm-dd eg 2007-06-27.

Adding "|quick=on" at the end forces QuickStats instead of a link to the Excel-format BCP.  

=
# இணைக்கப்படாத தூர மேற்கு வட்டாரம்



**இணைக்கப்படாத தூர மேற்கு வட்டாரம்** (*Unincorporated Far West Region*) என்பது ஆஸ்திரேலியாவின் நியூ சவுத் வேல்ஸ் மாநிலத்தின் ஒரு பகுதியாகும். இப்பகுதி ஆஸ்திரேலியாவின் எந்த ஒரு உள்ளூராட்சிப் பகுதியிலும் இது அடங்காது. இதனால் இது இணைக்கப்படாத வட்டாரம் என அழைக்கப்படுகிறது. இவ்வ்வட்டாரம் தூர மேற்கில் அமைந்துள்ளது. இங்கு டிபூபுரா போன்ற சிறு நகரங்கள் அமைந்துள்ளன. இவ்வட்டாரம் புரோக்கன் ஹில் என்ற பெரு நகரைச் சுற்றி இருந்தாலும், புரோக்கன் ஹில் இவ்வட்டார ஆட்சியினுள் வரவில்லை.  

தூர மேற்கு வட்டாரத்தின் மொத்தப் பரப்பளவு 93,299.2கிமீ²&nbsp;, இது கிட்டத்தட்ட ஹங்கேரியின் பரப்பளவிற்கு ஒப்பானதாகும். 2001 மக்ககள்தொகைக் கணக்கெடுப்பின்படி, இங்கு 2,896 பேர் வாழ்கிறார்கள். இங்குள்ள ஒவ்வொரு 100 பெண்களுக்கும் 134.6 ஆண்கள் வாழ்கின்றனர்.
# பிரான்சீஸ் காப்ரே


**பிரான்சீஸ் காப்ரே** நவம்பர் திங்கள் 23ஆம் தேதி 1953ஆம் ஆண்டில் பிரான்சில் உள்ள ஆகேனில் பிறந்தார். இவர் ஒரு பிரெஞ்சு பாடகரும், பாடலாசிரியரும், கிதார் கலைஞரும் ஆவார். இவரது பெரும்பாலான பாடல்கள் செழுமிசை பாடல்கள் (*Folk songs*) ஆகும்; சில பாடல்கள் மட்டுமே புளூஸ் (*Blues*) அல்லது நாட்டிசை (*Country music*) வகை பாடல்களாகும்.
# வரிசைப் பட்டியல்

**வரிசைப் பட்டியல்** என்பது தரவுகளை ஒழுங்கமைத்து காட்சிப்படுத்த உதவும் ஒரு தகவல் வெளிப்படுத்தல் முறையாகும். வரிசைப் பட்டியல்கள் தொடர்பாடல், ஆய்வு, தரவு பகுப்பாய்வு துறைகளில் பரந்த பயன்பாட்டில் இருக்கின்றன. ஒரு வரிசைப் பட்டியல் வரிசைகளையும், நிரல்களையும் கொண்டிருக்கிறது.  

இதனை அட்டவணை என்றும் கூறுவர். நூலக அறிவியலில் புத்தகப் பட்டி அட்டவணை என்பர்.
# செயல்வழிப் படம்



**செயல்வழிப் படம்** என்பது ஒரு செயலாக்கத்தை அல்லது படிமுறைத்தீர்வை விபரித்து வெளிப்படுத்த பயன்படும் ஒரு வரைபடம் ஆகும். இப்படம் ஒவ்வொரு படிநிலைகளையும் தொடக்கம் முதல் முடிவு வரை, அவற்றின் செயல்வழிகளை விபரித்து வரையப்படுகிறது. இப் படங்கள் பகுப்பாய்வில், வடிவமைப்பில், ஆவணப்படுத்தலிலில், பராமரிப்பில் மிக்கப் பயன்படுகின்றன.  

## குறியீடுகள்
- முனையங்கள்
- உள்ளீடு வெளியீடு
- செயலாக்கம் பெட்டி
- முடிவு செய்தல் பெட்டி
- செயல்வழி அம்புகள் அல்லது கோடுகள்
- தொடர்ச்சி
# குறியாக்கவியல்

பயன்படுத்திய எந்திரம் ]]  
**மறையீட்டியல்**, **குறியாக்கவியல்**, **மறைப்பியல்** அல்லது **கமுக்கவியல்** (*cryptography*) என்பது எவ்வாறு தகவலை மறைத்து பரிமாறி, மீட்டெடுப்பது என்பது பற்றியதன் இயல் ஆகும். இவ்வியல் கணிதம், கணினியியல், பொறியியல் துறைகளின் ஒரு கூட்டுத் துறையாக இருக்கிறது. கணினி கடவுச்சொல், இணைய வணிகம், கணினி பாதுகாப்பு, தன்னியக்க வங்கி இயந்திரம் போன்றவை மறையிட்டியலின் பயன்பாடுகளில் அடங்கும்.  

## சொல் விளக்கம்
மறையீட்டியல் என்பது ஒரு செய்தியை மறைத்து சங்கேத வார்த்தையாக்கி பிறகு மீண்டும் பழயபடி செய்தியை கொண்டுவரும் முறையாகும். இதனை ஆங்கிலத்தில் encryption மற்றும் decryption என்று அழைப்பர். தகவல் மறைத்த சங்கேத குறியீடுகள் cipher எனப்படும் அவை படிக்கமுடியாதவையாக இருக்கும். இதனை உடைக்கும் முறைக்கு மறையீட்டியல் பகுப்பு அதாவது Cryptanalysis ஆகும்.  

### வரலாறு
## பண்டைய மறையீட்டியல்

பண்டையக் காலங்களில்யிருந்தே சங்கேத குறியீடு பகிர்வு மூலமாக மறையீட்டியல் பயன்பட்டு வருகிறது. இவை போர்க்களங்களில் செய்திகளை தனது படைகளுடன் பரிமாறிக்கொள்ள உதவின. இம்முறையை கிரேக்கர்கள் பயன்படுத்தியற்கான சான்றுகள் உள்ளன. சீசர் ரகசிய எழுத்துகள் முறை (Ceaser cipher) மிகவும் எளிதான மறையீட்டியல் முறையாகும். ஆங்கில எழுத்துகளின் வரிசைகளை களைத்து இவை எழுதப்பட்டன. இதன் மூலம் 25 வகையான சொல் வரிசையை அமைக்கமுடியும். உதாரணமாக,  

Plaintext(p): the quick brown fox jumps over the lazy dog  

Ciphertext(C): WKH TXLFN EURZQ IRA MXPSV RYHU WKH ODCB GRJ  

இங்கு சீசர் படிமுறைத்தீர்வு C = p + 3 என்ற முறைப்படி மாற்றப்பட்டுள்ளது.  

## கணினியின் பங்கு
கணினி கண்டுபிடிப்புக்கு பிறகு இவற்றின் பயன்பாடு உச்சத்தை அடைந்துள்ளது. இன்று பாதுகாப்பான பண பரிமாற்றம், கணினி தகவல் பரிமாற்றம் மற்றும் இன்னும் பல இவற்றின் முக்கியப் பங்களிப்பு. இதனால் மறையீட்டு பொறியியல், கணினி பாதுகாப்பு பொறியியல் என புதிய கல்வி முறைகள் உருவாகியுள்ளன  

## நவீன மறையீட்டியல்
நவீன மறையீட்டியலில் கணினியின் பங்கு மிகப்பெரியது. இன்று எழுத்துகளுக்கு பதிலாக பைனரி கோடுகளை (0,1) பயன்படுத்தபடுகிறது. அது அவற்றின் நீளத்தை பொறுத்து 32 பிட், 56 பிட், 128 பிட் மற்றும் 168 பிட்டுகளாக கமுக்கம் செய்யப்படுகிறது. அவற்றை பகுப்பது சிரமம் என்றாலும் கணினி ஹக்கெர்கள் சில மென்பொருட்களை பயன்படுத்தி பொது மறையீட்டியல் படிமுறைத் தீர்வு மூலம் உடைத்து பிரித்துவிடுகின்றனர்.  

## வெளியிணைப்புகள்
- Cryptography and Network Security – Prins and Pract. 5th ed – W. Stallings (Pearson, 2011) BBS
- NSA's CryptoKids .
- Overview and Applications of Cryptology by the CrypTool Team; PDF; 3.8&nbsp;MB—July 2008
- Introduction to Modern Cryptography – J. Katz, Y. Lindell (Chapman and Hall, 2008) WW
# பெப்ரவரி 30

**பெப்ரவரி 30** சில நாள்காட்டிகளில் குறிக்கப்படுகிறது. எனினும், கிரெகொரியின் நாட்காட்டியில் பெப்ரவரிக்கு 28 அல்லது 29 நாட்களே உள்ளன.  

## சுவீடனின் நாட்காட்டி

சுவீடன் பேரரசு (அந்நாளில் பின்லாந்து உள்ளடக்கியிருந்தது) 1700 ஆம் ஆண்டில் ஜூலியன் நாட்காட்டியிலிருந்து கிரெகொரியின் நாட்காட்டிக்கு மாற அதனைக் கடைபிடிக்க அடுத்த 40 ஆண்டுகளுக்கு நெட்டாண்டு நாளை விடுவிக்க திட்டமிட்டிருந்தனர். அதன்படி 1700 பெப்ரவரியில் விடுவித்திருந்தாலும் பெரும் வடக்குப் போரின் கவனத் திருப்பலால் 1704 மற்றும் 1708 ஆண்டுகளில் அவ்வாறு செய்ய மறந்து நெட்டாண்டு நாட்களாகவே வைத்திருந்தனர். குழப்பங்களையும் மேலும் எழும் தவறுகளைத் தவிர்க்கவும், அந்த ஆண்டு பெப்ரவரி மாதத்தில் ஒரு நாள் கூட்டப்பட்டு பெப்ரவரி 30 உருவானது. ஜூலியன் நாட்காட்டியில் அது பெப்ரவரி 29 இற்கும் கிரெகொரியின் நாட்காட்டியில் அது மார்ச் 11 இற்கும் இணையானதாகும். பின்னர் 1753-இல் பெப்ரவரியின் கடைசி பதினோரு நாட்களை விடுவித்து இறுதியாக சுவீடன் கிரெகொரியின் நாட்காட்டிக்கு மாறியது.  

## சோவியத் நாட்காட்டி
மிகுதியான செய்திகள் சோவியத் கூட்டாட்சியில் 1929 - 1940 கால கட்டத்தில் 30 நாட்கள் கொண்ட மாதங்கள் வழமையிலிருந்ததாகக் கூறினாலும், மற்ற செய்திகளிலிருந்தும் கிடைத்த அந்த கால நாட்காட்டி தாள்களையும் கொண்டும் பார்க்கையில் அங்கு கிரெகோரியின் நாட்காட்டியே வழக்கில் இருந்ததாகத் தெரிகிறது. அதனால் சோவியத் நாட்காட்டியில் பெப்ரவரி 30 இருந்ததில்லை.  
.  

- 1950 &ndash; மு. க. அழகிரி, தமிழக அரசியல்வாதி

## ஆரம்ப ஜூலியன் நாட்காட்டி
கிமு 45 மற்றும் கிமு 8 இடைப்பட்ட காலகட்டங்களில் 13ம் நூற்றாண்டு அறிஞர் சாக்ரோபோஸ்கோவின் கூற்றுப்படி ஜூலியன் நாட்காட்டியில் பெப்ரவரிக்கு நெட்டாண்டுகளில் 30 நாட்கள் இருந்தன; பின்னரே தனது வளர்ப்பு தந்தை ஜூலியஸ் சீசர் நினைவாக பெயர் கொண்ட சூலை மாதம் 31 நாட்களைக் கொண்டிருந்ததைப் போல தன் பெயர் கொண்ட ஆகஸ்ட் மாதமும் 31 நாட்களைக் கொண்டிருத்தல் வேண்டும் என அகஸ்ட்டஸ் சீசர் பெப்ரவரியின் நீளத்தைக் குறைத்தான் என்பது 13ஆம் நூற்றாண்டு அறிஞர் சாக்ரோபோஸ்கோவின் கூற்று. இருப்பினும் வரலாற்று ஆதாரங்கள் இக்கூற்றை, அலெக்சாண்டரின் நாட்காட்டியுடன் ஒரு நாளுக்கு இரு தேதிகள் செய்தி உள்ளிட, மறுக்கின்றன. ஜூலியன் நாட்காட்டியில் இது தொடர்புள்ள செய்தியையும் பார்க்கவும்.  

## செயற்கை நாட்காட்டிகள்
சில செயற்கையான நாட்காட்டிகள் கூட பெப்ரவரிக்கு 30 நாட்கள் கொண்டிருக்கும். எடுத்துக்காட்டாக, வானிலை பற்றிய முன்மாதிரியில் புள்ளிவிவரங்களை எளிதாக்க 30 நாட்கள் கொண்ட 12 மாதங்கள் எடுத்துக்கொள்ளப்படலாம். இது ஒரு எடுத்துக்காட்டு:  
பொது சுழற்சி முன்மாதிரி
# பஞ்சமம்

இந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் ஐந்தாவது **பஞ்சமம்**. ஐந்தாம் சுரம் பஞ்சமம் எனப்பட்டது. (வடமொழியில் பஞ்ச - ஐந்து) *பண்சமம்* பஞ்சமம் ஆனதென்றும் கொள்ளலாம்.  
ஏழு சுவரங்களின் பெயர்கள்:  
- ச - சட்ஜம்
- ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
- க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
- ம - மத்தியமம் (சுத்த மத்தியமம்,பிரதி மத்தியமம் )
- ப - பஞ்சமம்
- த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்)
- நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)

ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜமும் பஞ்சமமும் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.  

- சட்ஜம் என்பதற்கு 'இன்னும் ஆறு சுரங்கள் பிறக்க ஏதுவாக அமைந்தது' என்ற பொருளையும்,
- ரிஷபம் என்பதற்கு காளைமாட்டின் ஒலி என்றும்,
- காந்தரம் என்பதற்கு இன்ப சுகம் தரும் காந்தர்வ ஒலி என்றும்,
- மத்திமம் என்பதற்கு நடுவில் உள்ளது என்றும்,
- பஞ்சமம் என்பதற்கு ஐந்தாவது என்றும்,
- தைவதம் என்பதற்கு தெய்வத் தொடர்புடையது என்றும்,
- நிஷாதம் என்பதற்கு 'ஆறு சுரங்களும் படிப்படியாய் உயர்ந்து தன்னிடம் சேரப் பெற்றது' என்றும் கூறிவருவதற்கு மறுப்பும் உண்டு.

=
# சமுத்திரக்கனி



**சமுத்திரக்கனி** (*Samuthirakani*) இந்தியாவின் தமிழ்நாட்டைச் சேர்ந்த ஓர் இயக்குநர் மற்றும் நடிகராவார். 1973 ஆம் ஆண்டு ஏப்ரல் மாதம் 26 ஆம் தேதியன்று இவர் பிறந்தார். பல தெலுங்கு மற்றும் மலையாள படங்களில் தோன்றியதுடன் தமிழ் படங்களில் முக்கியமாக பணியாற்றுகிறார். பார்த்தாலே பரவசம் படத்தில் இயக்குநர் கே.பாலசந்தரிடம் உதவியாளராகப் பணியாற்றினார். விசாரணை திரைப்படத்திற்காக 2016 இல் சிறந்த துணை நடிகருக்கான தேசிய திரைப்பட விருதை வென்றார்.  

## திரைப்பட வரலாறு

### இயக்குநராக
| ஆண்டு | திரைப்படம் | மொழி | குறிப்புகள் |
| --- | --- | --- | --- |
| 2003 | *உன்னை சரணடைந்தேன்* | தமிழ் | சிறந்த கதை வசனத்திற்கான தமிழ்நாடு மாநிலத் திரைப்பட விருது. |
| 2004 | *நெறஞ்ச மனசு* | தமிழ் |  |
| 2004 | *நாலு* | தெலுங்கு |  |
| 2009 | *நாடோடிகள்* | தமிழ் | விருப்பமான இயக்குநர் விஜய் விருது.
நியமிக்கப்படுதல், சிறந்த இயக்குனருக்கான பிலிம்பேர் விருது - தமிழ்
நியமிக்கப்படுதல், சிறந்த இயக்குநருக்கான விஜய் விருது.
நியமிக்கப்படுதல், சிறந்த கதை, திரைக்கதை எழுத்தாளர்க்கான விஜய் விருது. |
| 2010 | *சம்போ சிவ சம்போ* | தெலுங்கு |  |
| 2011 | *போராளி* | தமிழ் | சிறந்த உரையாடல் எழுத்தாளர் விஜய் விருது. |
| 2012 | *யாரெ கோகடலி* | கன்னடம் |  |
| 2014 | *ஜன்டா பய் கபிராஜு* | தெலுங்கு | நிமிர்ந்து நில்லுடன் ஒரே சமயத்தில் வந்த அதன் தெலுங்கு பதிப்பு, இதில் ஜெயம் ரவிக்கு பதில் நானி நடித்துள்ளார் |
| 2014 | *நிமிர்ந்து நில்* | தமிழ் |  |
| 2016 | *அப்பா* | தமிழ் | } |

### நடிகராக
| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2001 | *பார்த்தாலே பரவசம்* | தமிழ் | சிறப்புத் தோற்றம் |  |
| 2006 | *பொய்* | தமிழ் | சிறப்புத் தோற்றம் |  |
| 2007 | *பருத்திவீரன்* | தமிழ் | சிறப்புத் தோற்றம் |  |
| 2008 | *சுப்ரமணியபுரம்* | கனகு | தமிழ் | நியமிக்கப்படுதல், சிறந்த துணை நடிகருக்கான பிலிம்பேர் விருது. – தமிழ் |
| 2010 | *சிக்கார்* | அப்துல்லா | மலையாளம் |  |
| 2010 | *ஈசன்* | சங்கையா | தமிழ் |  |
| 2012 | *திருவாம்பாடி தாம்பன்* | மலையாளம் |  |  |
| 2012 | *சாட்டை* | தயாளன் | தமிழ் |  |
| 2012 | *நீர்ப்பறவை* | உடுமன் கனி | தமிழ் |  |
| 2012 | *தி ஹிட் லிஸ்ட்* | மலையாளம் |  |  |
| 2013 | *தி ரிப்போர்டர்* | பார்த்தசாரதி | மலையாளம் |  |
| 2013 | *பதிராமனல்* | மலையாளம் | தயாரிப்பில் |  |
| 2013 | *டீ கம்பேனி* | மலையாளம் | தயாரிப்பில் |  |
| 2014 | *வேலையில்லா பட்டதாரி* | தமிழ் | தந்தையாக நடித்துள்ளார் |  |
| 2015 | *விசாரணை தேசிய விருது* | தமிழ் |  |  |
| 2016 | *ரஜினி முருகன்* | ஏழரை மூக்கன் | தமிழ் |  |
| 2016 | *அம்மா கணக்கு* | தமிழ் |  |  |
| 2016 | *அப்பா* | தமிழ் | } |  |

### தொலைக்காட்சி
| ஆண்டு | நிகழ்ச்சி | மொழி | குறிப்புகள் |  |
| --- | --- | --- | --- | --- |
| 2003 | *அன்னை* | தமிழ் | தொ.கா தொடர் |  |
| 2003 | *தற்காப்புக் கலை தீராத* | தமிழ் | தொ கா தொடர் |  |
| *ரமணி (எதிர்) ரமணி பகுதி II* | தமிழ் | தொ கா தொடர் |  |  |
| 2005 | *தங்கவேட்டை* | தமிழ் | விளையாட்டுக் காட்சி |  |
| 2007 | *அரசி* | தமிழ் | தொ கா தொடர் | } |

### பின்னணி குரல் கொடுத்தவைகள்
| ஆண்டு | திரைப்படம் | நடிகர் |  |
| --- | --- | --- | --- |
| 2011 | *ஆடுகளம்* | கிஷோர் |  |
| 2012 | *தோனி* | முரளி ஷர்மா | } |
# வார்ப்புரு:Sri Lanka Eastern Provincial Council election result, 2009


**மே 10 2008 ஆம் நாள் நடைப்பெற்ற கிழக்கு மாகாணசபை தேர்தல் முடிவுகள்**  
|-  
! align= | கட்சி  
! align= | மட்டக்களப்பு  
! align= | அம்பாறை  
! align= | திருகோணமலை  
! align= | இருக்கை  
! align= | வாக்குகள்  
|-  
! align= வாக்குகள்  
! align= இருக்கைகள்  
! align= வாக்குகள்  
! align= இருக்கைகள்  
! align= வாக்குகள்  
! align= இருக்கைகள்  
! align= வாக்குகள்  
! align= %  
|-  
| bgcolor=|&nbsp;  
| | ஐக்கிய மக்கள் சுதந்திர முன்னணி  
| 105,341  
| 6  
| 144,247  
| 8  
| 59,298  
| 4  
| **20**  
| align= | 308,886&nbsp;  
| 52.21%  
|-  
| bgcolor=|&nbsp;  
| | ஐக்கிய தேசியக் கட்சி  
| 58,602  
| 4  
| 121,272  
| 6  
| 70,858  
| 5  
| **15**  
| align= | 250,732&nbsp;  
| 42.38%  
|-  
| bgcolor=|&nbsp;  
| | மக்கள் விடுதலை முன்னணி  
| 379  
| 0  
| 4,745  
| 0  
| 4,266  
| 1  
| **1**  
| align= | 9,390&nbsp;  
| 1.59%  
|-  
| bgcolor=|&nbsp;  
| | சனநாயக தமிழ் தேசியக் கூட்டமைப்பு  
| 7,714  
| 1  
| -  
| -  
| -  
| -  
| **1**  
| align= | 7,714&nbsp;  
| 1.30%  
|-  
! colspan=2 align= | மொத்தம்  
| **202,443**  
| **11**  
| **272,392**  
| **14**  
| **150,624**  
| **10**  
| **37**  
| align= | **646,456**&nbsp;  
| **100**%  

|-  
! style=text-align: colspan=11|வாக்களர் வருகை:&nbsp;&nbsp; 65.78 %  

|-  
| | மூலம்: Sri Lanka Department of Elections  
குறிப்பு:  
:1. 2 உபரி இருக்கைகள் உட்பட  
|}
# வார்ப்புரு:Sri Lanka North Central Provincial Council election result, 2008


**ஆகஸ்டு 23 2008 ஆம் நடைப்பெற்ற வடமத்திய மாகாணசபைத் தேர்தல் முடிவுகள்**  
|-  
! align= | கட்சி  
! align= | அனுராதபுரம்  
! align= | பொலநறுவை  
! align= | இருக்கைகள்  
! align= | வாக்குகள்  
|-  
! align= வாக்குகள்  
! align= இருக்கைகள்  
! align= வாக்குகள்  
! align= இருக்கைகள்  
! align= 2004  
! align= 2009  
! align= +/−  
! align= வாக்குகள்  
! align= %  
|-  
| bgcolor=|&nbsp;  
| | ஐக்கிய மக்கள் சுதந்திர முன்னணி  
| 199,547  
| 12  
| 107,910  
| 6  
| 22  
| **20**  
| −2  
| align= | 307,457&nbsp;  
| 56.37%  
|-  
| bgcolor=|&nbsp;  
| | ஐக்கிய தேசியக் கட்சி  
| 142,019  
| 8  
| 63,265  
| 4  
| 10  
| **12**  
| +2  
| align= | 205,284&nbsp;  
| 37.64%  
|-  
| bgcolor=|&nbsp;  
| | மக்கள் விடுத்லை முன்னணி  
| 19,357  
| 1  
| 7,381  
| 0  
| 0  
| **1**  
| +1  
| align= | 26,738&nbsp;  
| 4.90%  
|-  
! colspan=2 align= | மொத்தம்  
| **382,677**  
| **21**  
| **190,845**  
| **10**  
| **33**  
| **33**  
| **0**  
| align= | **573,522**&nbsp;  
| **100**%  

|-  
! style=text-align: colspan=11|வாக்காளர் வருகை:&nbsp;&nbsp; 67.75 %  

|-  
| | Source: Sri Lanka Department of Elections  
Notes:  
:1. Includes 2 bonus seats  
:2. Contested in 2004 as part of the UPFA  
|}<noinclude>  

</noinclude>
# வார்ப்புரு:Sri Lanka Sabaragamuwa Provincial Council election result, 2008


** 2008 ஆகஸ்டு 23 ஆம் நாள் நடைப்பெற்ற சபரகமுவா மாகாணசபை தேர்தல் முடிவுகள்**  
|-  
! align= | கட்சி  
! align= | இரத்தினபுரி  
! align= | கேகாலை  
! align= | இருக்கைகள்  
! align= | வாக்குகள்  
|-  
! align= வாக்குகள்  
! align= இருக்கைகள்  
! align= வாக்குகள்  
! align= இருக்கைகள்  
! align= 2004  
! align= 2009  
! align= +/−  
! align= வாக்குகள்  
! align= %  
|-  
| bgcolor=|&nbsp;  
| | ஐக்கிய மக்கள் சுதந்திர முன்னணி  
| 260,218  
| 13  
| 212,571  
| 7  
| 28  
| **25**  
| −3  
| align= | 472,789&nbsp;  
| 55.34%  
|-  
| bgcolor=|&nbsp;  
| | ஐக்கிய தேசியக் கட்சி  
| 191,996  
| 10  
| 154,325  
| 7  
| 15  
| **17**  
| +2  
| align= | 346,321&nbsp;  
| 40.53%  
|-  
| bgcolor=|&nbsp;  
| | மக்கள் விடுத்லை முன்னணி  
| 9,703  
| 1  
| 9,365  
| 1  
| 0  
| **2**  
| +2  
| align= | 19,068&nbsp;  
| 2.23%  
|-  
! colspan=2 align= | மொத்தம்  
| **497,013**  
| **24**  
| **404,660**  
| **18**  
| **44**  
| **44**  
| **0**  
| align= | **901,673**&nbsp;  
| **100**%  

|-  
! style=text-align: colspan=11|வாக்காளர் வருகை:&nbsp;&nbsp; 68.37 %  

|-  
| | மூலம்: இலங்கை தேர்தல் திணைக்களம்  
குறிப்பு:  
:1. இரண்டு உபரி இருக்கைகள் உட்பட்டதாக  
:2. 2004 ஆம் ஆண்டு ஐமசுமு கட்சியின் கீழ் போட்டிட்யிட்டது  
|}<noinclude>  

</noinclude>